CELEX: 32006R1993
Language: lv
Date: 2006-12-21 00:00:00
Title: Komisijas Regula (EK) Nr. 1993/2006 ( 2006. gada 21. decembris ), ar ko sakarā ar Bulgārijas un Rumānijas pievienošanos Eiropas Savienībai nosaka pārejas posma pasākumus attiecībā uz piena un piena produktu eksportu atbilstīgi Regulai (EK) Nr. 1282/2006

30.12.2006         LV               Eiropas Savienības Oficiālais Vēstnesis                          L 413/1
                                                      I
                               (Tiesību akti, kuru publicēšana ir obligāta)
                                Komisijas Regula (EK) Nr. 1993/2006
                                       (2006. gada 21. decembris),
    ar ko sakarā ar Bulgārijas un Rumānijas pievienošanos Eiropas Savienībai nosaka
    pārejas posma pasākumus attiecībā uz piena un piena produktu eksportu atbilstīgi
                                      Regulai (EK) Nr. 1282/2006
EIROPAS KOPIENU KOMISIJA,
ņemot vērā Bulgārijas un Rumānijas Pievienošanās līgumu, un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu, un jo īpaši tā 41. pantu,
tā kā:
(1)     Ar 3. panta 2. punktu Komisijas 2006. gada 17. augusta Regulā (EK) Nr. 1282/2006,
        ar ko nosaka īpašus sīki izstrādātus noteikumus par to, kā piemērot Padomes Regulu
        (EK) Nr. 1255/1999 attiecībā uz piena un piena produktu eksporta licencēm un
        eksporta kompensācijām1, noteikts – lai piešķirtu kompensāciju, produktiem jāatbilst
        prasībām, kas izklāstītas Eiropas Parlamenta un Padomes 2004. gada 29. aprīļa
        Regulā (EK) Nr. 853/2004, ar ko nosaka īpašus higiēnas noteikumus attiecībā uz
        dzīvnieku izcelsmes pārtiku2. Proti, produktiem jābūt ražotiem apstiprinātā uzņēmumā
        un jāatbilst Regulas (EK) Nr. 853/2004 4. un 5. pantā precizētajām veselības
        marķējuma prasībām.
(2)     Ar Komisijas 2006. gada 22. decembra Lēmumu 2006/…/EK (K(2006) 7028), ar ko
        nosaka pārejas posma pasākumus dažu Bulgārijā un Rumānijā iegūtu dzīvnieku
        izcelsmes produktu tirdzniecībai3, noteikti pasākumi, ar ko tiek vienkāršota pāreja no
        Bulgārijā un Rumānijā pastāvošā režīma uz režīmu, kas rodas, piemērojot Kopienas
        tiesību aktus veterinārijas jomā. Saskaņā ar minētā lēmuma 3. pantu dalībvalstis no
        2007. gada 1. janvāra līdz 2007. gada 31. decembrim atļauj tirdzniecību ar produktiem,
        kuri pirms pievienošanās dienas iegūti tādos Bulgārijas un Rumānijas uzņēmumos,
        kam atļauts piena produktus eksportēt uz Kopienu, nodrošinot, ka uz šiem produktiem
1
        OV L 234, 29.8.2006., 4. lpp.
2
        OV L 139, 30.4.2004., 55. lpp. Labotā redakcija: OV L 226, 25.6.2004., 22. lpp. Regulā jaunākie
        grozījumi izdarīti ar Komisijas Regulu (EK) Nr. 2076/2005 (OV L 338, 22.12.2005., 83. lpp.).
3
        Oficiālajā Vēstnesī vēl nav publicēts.
 ---pagebreak--- L 413/2           LV               Eiropas Savienības Oficiālais Vēstnesis              30.12.2006
        ir attiecīgā uzņēmuma Kopienas eksporta veselības marķējums, un pievienojot
        dokumentu, kas apliecina, ka tie ražoti pirms 2007. gada 1. janvāra.
(3)     Ir lietderīgi atkāpties no Regulas (EK) Nr. 1282/2006 un noteikt, ka par produktiem,
        kuri atbilst Lēmuma 2006/…/EK (K(2006) 7028) 3. panta prasībām un kuru
        tirdzniecība ir atļauta laika posmā no 2007. gada 1. janvāra līdz 31. decembrim, var
        pieprasīt eksporta kompensāciju.
(4)     Šajā regulā paredzētie pasākumi ir saskaņā ar Piena un piena produktu pārvaldības
        komitejas atzinumu,
IR PIEŅĒMUSI ŠO REGULU.
                                                 1. pants
Atkāpjoties no Regulas (EK) Nr. 1282/2006 3. panta 2. punkta prasībām, attiecībā uz
produktiem, kas pirms pievienošanās dienas iegūti tādos Bulgārijas un Rumānijas
uzņēmumos, kam atļauts tos eksportēt uz Kopienu, un kas no pievienošanās dienas līdz
2007. gada 31. decembrim eksportēti no Kopienas, var pieprasīt eksporta kompensāciju, ja
vien minētie produkti atbilst Lēmuma 2006/…/EK (K(2006) 7028) 3. panta a) apakšpunktā
noteiktajām prasībām un tiem ir pievienots Komisijas Lēmuma 2004/438/EK4 II pielikumā
norādītais dokuments, ko papildina ar šādu frāzi:
„Ražots pirms 2007. gada             1. janvāra,   saskaņā      ar   Komisijas Lēmumu 2006/…/EK
(K(2006) 7028).”
                                                 2. pants
Šī regula stājas spēkā dienā, kad stājas spēkā Bulgārijas un Rumānijas Pievienošanās līgums.
Regulu piemēro eksporta deklarācijām, kas pieņemtas no šīs regulas spēkā stāšanās dienas
līdz 2007. gada 31. decembrim.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 21. decembrī
                                                  Komisijas vārdā –
                                                  Komisijas locekle
                                                  Mariann FISCHER BOEL
4
        OV L 154, 30.4.2004., 72. lpp.